2.sz. melléklet

Szerződés szám:

#### TÁMOGATÁSI SZERZŐDÉS

MINTA I.

E szerződés a **Békés Megyei Önkormányzat** (5600 Békéscsaba, Derkovits sor 2.; KSH statisztikai számjele: 15725053-8411-321-04, képviseli: Domokos László elnök) mint **Támogató** (továbbiakban: Támogató) és **a …………(5…, Eljárt Békés megyei Bíróság végzés lajstromszáma: ……… , Adószáma: , képviseli: )** mint **Kedvezményezett** (továbbiakban: Kedvezményezett) között jön létre az alulírott napon és helyen, az alábbi feltételekkel:

**I. A támogatás nyújtásának előzményei, körülményei**

1. Békés Megye Képviselő-testülete a 48/2010. (II. 19.) KT. számú határozatával döntött a 2010. évi MBÖ/KSZ/2010. kódszámú komplex civil pályázat kiírásáról. Békés Megye Képviselő-testülete Környezetgazdálkodási, Turisztikai és Ügyrendi Bizottsága (továbbiakban Bizottság) …/2010. (…. ….) KTÜB. számú határozatában a Bizottság döntése alapján 2010. évben jelen szerződés II. 2. pontban megjelölt összeg erejéig támogatást nyújt a Kedvezményezettnek.

## II. A támogatás célja és tárgya

1. A támogatás célja a Békés megyei kulturális élet élénkítése, a megyei kulturális értékek megismertetése, hagyományaink ápolása, a lokális közösségek önszerveződésének erősítése, a Kedvezményezett kultúrához való könnyebb hozzáférését segítő projektek megvalósítása.

2. Támogató a Kedvezményezett részére

- az „A” pályázati kategóriában ……..- Ft, azaz ……….. forint

- a „B” pályázati kategóriában ……..- Ft, azaz ……….. forint

- a „C” pályázati kategóriában ……..- Ft, azaz ……….. forint, **összesen ……,- Ft azaz …….. forint** vissza nem térítendő támogatási összeget nyújt a Kedvezményezett pályázatában meghatározott célkitűzések és feladatok teljesítéséhez (a Kedvezményezett pályázata a szerződés 1. sz. melléklete).

### III. A támogatás folyósításának feltételei és ütemezése

1. Az „A” és „B” pályázati kategóriában támogatott program finanszírozása két szakaszban történik, elszámolási kötelezettség mellett. Az első szakasz a program megvalósításának előfinanszírozását szolgálja, a második szakasz az ellenőrzött megvalósulás utófinanszírozása. Az első szakaszban a Támogató a támogatási összeg 80 %-át, a második szakaszban a támogatás további 20 %-át folyósítja.

2. Az első szakasz átutalásának feltétele, hogy a Támogató a szerződést szabályszerűen aláírt állapotban személyesen vagy postai úton megküldött küldeményként átvegye a Kedvezményezettől.

A Kedvezményezett a képviseletére jogosult személyek(ek) aláírását igazoló hitelesített aláírási címpéldányt, vagy a banki aláírási karton bank által hitelesített másolatát a Támogató számára köteles benyújtani.

3. Az „A” pályázati kategóriában az első szakasz szerinti ……..,- Ft összeget a Támogató a Kedvezményezett **……..-……..** számú bankszámlájára utalja a pályázatban meghatározott program egyezetett megvalósulási időpontja előtt 15 nappal. Az „A” pályázati kategória programjának egyeztetett megvalósulási időpontját a Kedvezményezett, az egyeztetést követően haladéktalanul írásban közli a Támogatóval, de legkésőbb a programot megelőző 25. napon.

4. A „B” pályázati kategóriában az első szakasz szerinti ……..,- Ft összeget a Támogató a Kedvezményezett bankszámlájára utalja a jelen szerződés kézbesítését követő naptól számított 15 munkanapon belül. A kézbesítés napja az a nap, amikor a Támogató a szerződést személyesen vagy postai úton megküldött küldeményként átveszi a Kedvezményezettől.

5. A második szakasz átutalásának feltétele, hogy a Kedvezményezett a megvalósításról szóló – 2. számú mellékletben részletezett – szakmai beszámolóit és a IV. 2. pontban foglaltaknak megfelelő a támogatás felhasználását igazoló, az adó-és számviteli szabályoknak megfelelő számlákat és bizonylatokat a Támogató számára valamennyi kategóriánként hiánytalanul benyújtsa.

A második szakasz szerinti összeget a Támogató igazolások benyújtását követő 15. munkanapon utalja át.

6. A „C” pályázati kategória szerinti ……..,- Ft összeget a Támogató a Kedvezményezett bankszámlájára utalja a pályázatban meghatározott program időpontja előtt 15 nappal, de legkésőbb 2010. év ……..hónap …napján.

**IV. A támogatás felhasználása**

1. A támogatást a Kedvezményezett kizárólag a pályázatában meghatározott, a pályázati kiírásban részletezett tartalmú tevékenységének gyakorlásához, programjának megvalósításához, a pályázatában jelölt formában használhatja fel.

2. A Kedvezményezett tudomásul veszi, hogy amennyiben a jelen szerződésben foglaltakat megszegi, illetve a meghatározott feltételeket nem vagy csak részben teljesíti – különösképpen, ha a támogatást nem vagy csak részben a pályázatában meghatározott cél megvalósítására használja fel –, a Támogató a Kedvezményezetthez intézett egyoldalú nyilatkozattal jelen szerződéstől elállhat. Elállás esetén a Kedvezményezett köteles a részére folyósított támogatás teljes összegét az elállás napját követő naptól számított 15 munkanapon belül a Támogató 11733003-15342005 számú bankszámlára visszafizetni.

3. A Kedvezményezett köteles a pályázat megvalósulását veszélyeztető körülményekről a Támogatót haladéktalanul értesíteni, de legkésőbb az akadály felmerülésétől számított 15 napon belül írásban jelentést tenni. A Kedvezményezett köteles jelenteni a Támogatónak, amennyiben a támogatott program megvalósulása meghiúsul, vagy tartós akadályba ütközik illetve ha, a pályázati program megvalósításával kapcsolatban bármely körülmény megváltozik.

**V. Híradási kötelezettség**

1. A Kedvezményezett köteles a támogatott programról négy alkalommal a szerződés 2. számú mellékletében (rendezvényről készült beszámolókkal szemben támasztott időbeli és minőségi elvárások) előírtak szerint hírt adni. Kedvezményezett az öt híranyagot a Támogató [programiroda@jokaiszinhaz.hu](mailto:programiroda@jokaiszinhaz.hu) e-mail címére köteles megküldeni, az 2. számú mellékletben meghatározott időpontokig és tartalommal.

A szerződés 2. számú melléklete e szerződés elválaszthatatlan részét képezi.

**VI. Beszámolási és elszámolási kötelezettség**

1. A Kedvezményezett a szerződés teljesítéséről teljes körű szakmai beszámolót és pénzügyi elszámolást köteles készíteni legkésőbb 2010. december 31-ig.

1. A Kedvezményezettnek a szakmai beszámolót és pénzügyi elszámolást a [www.bekesmegye.hu](http://www.bekesmegye.hu) illetve a [www.civilek.csabanet.hu](http://www.civilek.csabanet.hu) honlapokról letölthető formanyomtatványokon az ott szereplő kérdésekre adott válaszok teljes körű bemutatásával, és az 1. számú mellékletben előírt mellékletek benyújtásával kell elkészítenie és az arra jogosult képviselő által aláírt 1 eredeti példányban Támogató számára a VI.1 pont szerinti határidőig benyújtani.
2. A Kedvezményezett beszámolójának elfogadásáról vagy elutasításáról a Támogató Környezetgazdálkodási, Turisztikai és Ügyrendi Bizottsága dönt. A beszámoló elfogadásáról a Támogató a hiánytalan beszámoló benyújtását követő 60 napon belül értesíti a Kedvezményezettet.

**VII. Egyebek**

1. Szerződő felek megállapodnak abban, hogy jelen szerződésből eredő esetleges jogvitáikat elsősorban egyeztetéssel tárgyalásos úton kötelesek rendezni. Amennyiben ez nem vezet eredményre egy esetleges jogvita esetére – hatáskörtől függően – alávetik magukat a Gyulai Városi bíróság, illetve a Békés Megyei Bíróság kizárólagos illetékességének.

2. Jelen szerződésben nem szabályozott kérdések tekintetében a Polgári Törvénykönyvről szóló 1959. évi IV. törvény, az Államháztartásról szóló 1992. évi XXXVIII. törvény, az államháztartás működési rendjéről szóló 292/2009. (XII. 19.) számú Kormányrendelet vonatkozó rendelkezéseit tekintik irányadónak.

3. A szerződés mellékletei: 1. sz. a Kedvezményezett pályázata

2. sz. híradási kötelezettség

4. Jelen megállapodás három egymással szó szerint megegyező példányban készült, amelyből egy példány a Kedvezményezett, két példány a Támogató birtokában marad. Jelen megállapodás a szerződő felek, mint akaratukkal mindenben megegyezőt elolvasás és értelmezés után helybenhagyólag írták alá.

Békéscsaba, 2010. ….

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Támogató  Domokos László  Elnök | Kedvezményezett |

Ellenjegyzem:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| dr. Dávid Sándor  főjegyző |  |